Stormen Dagmar er gået i land i Nordjylland, hvor der flere steder måles vindstød af stærk storm.

Fredag eftermiddag har stormen Dagmar ramt Nordjylland. Flere steder meldes der om vindstød af stormstyrke, og enkelte steder er der også målt vindstød af stærk storm. Et af de steder er Lild Strand mellem Fjerritslev og Hanstholm. Her er der målt af vindstød med en hastighed på 29 meter i sekundet, hvilket kategoriseres som stærk storm. Stormen ventes at aftage i løbet af aftenen, men lørdag bliver det igen meget blæsende. Her gør stormen Egon nemlig sit indtog i Nordjylland, og DMI varsler, at han kan blive kraftigere end Dagmar. Hvordan oplever du 'Dagmar'? Send gerne billeder til os på Facebook eller på redaktion@tv2nord.dk .